Պատասխան. Բարդ հարց է իրավագետի համար: Բայց ես այդ հարցին կապատասխանեմ քաղաքական գործչի տեսանկյունից: Ըստ իս, ժամանակակից հայ տնտեսական մոդելը բխում է իրավաքաղաքական մոդելից, քանի որ մեր հասարակական հարաբերությունների զարգացման մեջ առաջնային են իրավաքաղաքական համակարգերը: Դրա ապացույցն են վերջին 20 տարվա մեր պրակտիկան և ինչու միայն մեր. մարդկության ողջ տնտեսական պատմությունը ընդհանուր առմամբ համոզում է մեզ, որ քաղաքական և իրավական համակարգը կանխորոշում է տնտեսական համակարգի բնույթը: